**Ako darovať 2% z daní Gymnáziu Jozefa Gregora Tajovského**

**Som FO a nevykonávam dobrovoľnícku činnosť** – poukazujem podiel vo výške **2 %**

**Som FO a vykonávam dobrovoľnícku činnosť** – poukazujem podiel vo výške **3 %**, ak som v súvisiacom zdaňovacom období vykonával/a dobrovoľnícku činnosť najmenej 40 hodín a predložím o tom písomné potvrdenie (potvrdenie obsahuje informácie o trvaní, rozsahu, obsahu dobrovoľníckej činnosti spolu s písomným hodnotením dobrovoľníckej činnosti, vydáva ho prijímateľ dobrovoľníckej činnosti na žiadosť dobrovoľníka.

**Som PO –** Poukazujem podiel vo výške 2 %, ak môj podnik v súvisiacom zdaňovacom období daroval finančné prostriedky najmenej vo výške, ktorá zodpovedá 0,5 % zaplatenej dane subjektívne určeným daňovníkom (nemôžu byť založení/zriadení na podnikanie) na verejnoprospešné účely. V opačnom prípade poukazujem podiel iba vo výške 1 %.

**Komu môžem podiel zaplatenej dane poukázať –** [**zozname prijímateľov**](https://www.notar.sk/prijimatelia/)

Ako poukázať podiel zaplatenej dane:

1. **podávam si daňové priznanie sám**
   1. Vyplňte vyhlásenie na poukázanie podielu zaplatenej dane vyplníte priamo v daňovom priznaní k dani z príjmov.
   2. Následne vyplnené daňové priznanie podáte do 31. marca príslušného roka (ak 31. marec pripadá na voľný deň, posúva sa termín na nasledujúci pracovný deň) buď osobne, poštou na daňový úrad príslušný podľa vášho trvalého pobytu alebo [**elektronicky**](https://www.slovensko.sk/sk/zivotne-situacie/zivotna-situacia/_ako-podat-danove-priznanie-ele/)(dávajte si pozor na to, či sa vás netýka povinná elektronická komunikácia s Finančnou správou SR). Ak tento deň pripadne na sobotu, nedeľu alebo deň pracovného pokoja, posledným dňom lehoty je nasledujúci pracovný deň.
2. **daňové priznanie za mňa podáva zamestnávateľ**
   1. Vyhlásenie o poukázaní podielu zaplatenej dane podáte [**na osobitnom tlačive**](https://pfseform.financnasprava.sk/Formulare/eFormVzor/DP/form.527.html), ktoré má predpísanú štruktúrovanú formu.
   2. K vyplnenému tlačivu na účely vyhlásenia doložíte aj potvrdenie od zamestnávateľa o zaplatení dane z príjmov zo zamestnania a podáte ho do 30. apríla príslušného roka osobne alebo poštou na ktorýkoľvek daňový úrad alebo daňový úrad príslušný podľa trvalého pobytu. Ak tento deň pripadne na sobotu, nedeľu alebo deň pracovného pokoja, posledným dňom lehoty je nasledujúci pracovný deň.